CELEX: 32005R1989
Language: sk
Date: 2005-12-07 00:00:00
Title: Nariadenie Komisie (ES) č. 1989/2005 zo  7. decembra 2005 , ktorým sa mení a dopĺňa nariadenie (ES) č. 1164/2005, ktorým sa otvára stála verejná súťaž na ďalší predaj kukurice v držbe poľskej intervenčnej agentúry na trhu Spoločenstva

8.12.2005   
            
            
               SK
            
            
               Úradný vestník Európskej únie
            
            
               L 320/22
            
         
      NARIADENIE KOMISIE (ES) č. 1989/2005
   zo 7. decembra 2005,
   ktorým sa mení a dopĺňa nariadenie (ES) č. 1164/2005, ktorým sa otvára stála verejná súťaž na ďalší predaj kukurice v držbe poľskej intervenčnej agentúry na trhu Spoločenstva
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), a najmä na jeho článok 6,
   keďže:
   
               (1)
            
            
               Nariadenie Komisie (ES) č. 1164/2005 (2) bolo zmenené a doplnené s cieľom predĺžiť najmä lehotu na predkladanie ponúk do 28. júna 2006.
            
         
               (2)
            
            
               V rámci tohto predĺženia lehoty sa však nespresnili týždne od 26. októbra 2005, počas ktorých sa nekonajú žiadne verejné súťaže. Hospodárske subjekty by tak v dobrej viere mohli podať žiadosti počas uvedených týždňov napriek tomu, že v danom čase sa nepredpokladá nijaké zasadnutie riadiaceho výboru.
            
         
               (3)
            
            
               Preto je potrebné, aby sa do 28. júna 2006 vylúčili tie týždne, počas ktorých sa nebude konať ani jedna verejná súťaž.
            
         
               (4)
            
            
               Vzhľadom na predvídateľné potreby trhu a na množstvá, ktorými disponuje poľská intervenčná agentúra, Poľsko informovalo Komisiu o zámere svojej intervenčnej agentúry zvýšiť množstvo, ktoré je predmetom verejnej súťaže, o 65 197 ton. Vzhľadom na situáciu na trhu by sa žiadosti Poľska malo vyhovieť.
            
         
               (5)
            
            
               Nariadenie (ES) č. 1164/2005 by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre obilniny,
            
         PRIJALA TOTO NARIADENIE:
   Článok 1
   Nariadenie (ES) č. 1164/2005 sa mení a dopĺňa takto:
   
               1.
            
            
               V článku 1 sa množstvo „90 000 ton“ nahrádza množstvom „155 197 ton“.
            
         
               2.
            
            
               V článku 4 ods. 1 sa druhá zarážka nahrádza takto:
               „Lehota na predkladanie ponúk do ďalších čiastkových verejných súťaží uplynie každú stredu o 15.00 hodine (bruselského času), s výnimkou 3. augusta 2005, 17. augusta 2005, 31. augusta 2005, 28. decembra 2005, 12. apríla 2006 a 24. mája 2006. Počas uvedených týždňov sa nebudú konať žiadne verejné súťaže.“
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. decembra 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 270, 21.10.2003, s. 78. Nariadenie zmenené a doplnené nariadením Komisie (ES) č. 1154/2005 (Ú. v. EÚ L 187, 19.7.2005, s. 11).
   
      (2)  Ú. v. EÚ L 188, 20.7.2005, s. 4. Nariadenie zmenené a doplnené nariadením (ES) č. 1742/2005 (Ú. v. EÚ L 280, 25.10.2005, s. 4).